pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“สมาชิก กอช. ที่ได้รับผลกระทบธุรกิจจากโควิด-19ไม่ต้องกังวลสิทธิในการเป็นสมาชิก”
วันจันทร์ที่ 3 พฤษภาคม 2564
“สมาชิก กอช. ที่ได้รับผลกระทบธุรกิจจากโควิด-19ไม่ต้องกังวลสิทธิในการเป็นสมาชิก”
กอช. แนะสมาชิก กอช.ควรส่งเงินออมสะสมอย่างน้อย 1 คร้ังต่อปี ตั้งแต่ 50 บาท สูงสุด 13,200 บาทต่อปี ไม่พลาดสิทธิการรับเงินสมทบเพิ่มจากรัฐ ตามช่วงอายุของสมาชิก ทั้งนี้ กอช. มีความยืดหยุ่นสูง สมาชิกไม่ต้องกังวลการส่งเงินออมสะสม แม้ได้รับผลกระทบโควิด-19
กองทุนการออมแห่งชาติ หรือ กอช. แนะสมาชิก กอช. ควรส่งเงินออมสะสมอย่างน้อย 1 คร้ังต่อปี ตั้งแต่ 50 บาท สูงสุด 13,200 บาทต่อปี ไม่พลาดสิทธิการรับเงินสมทบเพิ่มจากรัฐ ตามช่วงอายุของสมาชิก ทั้งนี้ กอช. มีความยืดหยุ่นสูง สมาชิกไม่ต้องกังวลการส่งเงินออมสะสม แม้ได้รับ ผลกระทบสถานการณ์โควิด-19 สิทธิการเป็นสมาชิกยังคงอยู่ สมาชิกสามารถส่งเงินออมได้เมื่อพร้อม สอบถามข้อมูลเพิ่มเติม สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า สมาชิกที่ได้รับผลกระทบจากสถานการณ์โรคติดเชื้อไวรัสโคโรนา 2019 (โควิด-19) กังวลใน การส่งเงินออมสะสมต่อเนื่อง แต่อย่างใดสมาชิกสามารถส่งเงินออมสะสมได้เมื่อพร้อม สิทธิในการเป็นสมาชิก ยังคงสภาพเดิม ทั้งนี้ สมาชิกควรส่งเงินออมสะสมอย่างน้อย 1 คร้ังต่อปี ตั้งแต่ 50 บาท สูงสุด 13,200 บาท ต่อปี เพื่อรับเงินสมทบเพิ่มจากรัฐ ตามช่วงอายุของสมาชิก
ทั้งนี้ ผู้ที่สนใจสามารถสมัครได้ทุกวัน หรือ สมาชิกส่งเงินออมสะสม ได้ท่ีแอปพลิเคชัน “กอช.” เพื่อลดการเดินทางห่างไกลโควิด-19 หรือ หน่วยรับสมัครสมาชิกใกล้บ้านท่าน อาทิ ที่ว่าการอําเภอ ทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธ.ก.ส. ธอส. ธนาคารออมสิน และธนาคารกรุงไทย ทุกสาขา รวมท้ังเคาน์เตอร์เซอร์วิส เทสโก้โลตัส บิ๊กซี ตู้บุญเติม และ เครือข่ายรับสมัครทั่วประเทศ สอบถามข้อมูลเพิ่มเติมได้ท่ีสายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-รัฐบาลย้ำดูแลประชาชนทุกกลุ่มและกลุ่มเปราะบาง “ผู้พิการ”  ที่ได้รับผลกระทบจากสถานการณ์โควิด 19 เตรียมออกมาตรการช่วยเหลือต่อเนื่อง
วันจันทร์ที่ 3 พฤษภาคม 2564
รัฐบาลย้ําดูแลประชาชนทุกกลุ่มและกลุ่มเปราะบาง “ผู้พิการ”  ที่ได้รับผลกระทบจากสถานการณ์โควิด 19 เตรียมออกมาตรการช่วยเหลือต่อเนื่อง
รัฐบาลย้ําดูแลประชาชนทุกกลุ่มและกลุ่มเปราะบาง “ผู้พิการ”  ที่ได้รับผลกระทบจากสถานการณ์โควิด 19 เตรียมออกมาตรการช่วยเหลือต่อเนื่อง
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมห่วงใยประชาชนทุกกลุ่มที่ได้รับผลกระทบจากสถานการณ์โรคโควิด 19 รัฐบาลไม่ได้นิ่งนอนใจพร้อมให้ความช่วยเหลือ ดูแล ผู้ได้รับผลกระทบทุกกลุ่ม โดยทุกหน่วยงานทยอยออกมาตรการเพื่อดูแลประชาชนในส่วนการรับผิดชอบแล้ว และจะมีการออกมาตรการช่วยเหลืออย่างต่อเนื่องเพื่อให้ครอบคลุมทุกกลุ่ม
รองโฆษกฯ ชี้แจงเพิ่มเติมในส่วนของมาตรการควบคุมราคาสินค้าอุปโภคบริโภค กระทรวงพาณิชย์ โดยกรมการค้าภายใน และสํานักงานพาณิชย์จังหวัดทั่วประเทศ ออกตรวจตราราคาสินค้าและบริการ ทั้งในกรุงเทพฯ และต่างจังหวัด ป้องกันไม่ให้มีการฉวยโอกาสขึ้นราคาเอาเปรียบผู้บริโภค กําชับให้มีการปิดป้ายแสดงราคาให้ชัดเจน และบางสินค้าหากจะมีการขึ้นราคา ต้องขออนุญาตที่กระทรวงพาณิชย์ ซึ่งในขณะนี้ยังไม่อนุญาตให้มีการปรับขึ้นราคาใดๆ ทั้งสิ้น ทั้งนี้ ในช่วงสถานการณ์โควิด-19 นี้ กระทรวงพาณิชย์มีคําสั่งให้ควบคุมอัตราค่าบริการในส่วนของธุรกิจจัดส่งสินค้ามากเป็นพิเศษ เนื่องจากพี่น้องประชาชนทั่วประเทศใช้บริการสั่งสินค้า สั่งอาหารแบบส่งถึงบ้าน (Delivery) มากขึ้น จึงต้องกํากับดูแลอัตราค่าขนส่งเพื่อไม่ให้เป็นภาระกับพี่น้องประชาชน เพื่อสนับสนุนให้พี่น้องประชาชนทํางานที่บ้าน WFH และอยู่กับบ้านเว้นระยะห่างทางสังคมเป็นหลัก
ขณะเดียวกัน กระทรวงการพัฒนาสังคมและความมั่นคงของมนุษย์ (พม.) ลงพื้นที่เร่งช่วยเหลือกลุ่มเปราะบางทั้งเด็ก เยาวชน สตรี ผู้สูงอายุ คนพิการ คนไร้ที่พึ่ง คนไร้บ้าน และผู้ด้อยโอกาส รวมทั้งผู้มีรายได้น้อยที่ได้รับผลกระทบจากการแพร่ระบาดของโรคโควิด-19 พร้อมตั้งคณะทํางานช่วยเหลือผู้พิการที่ติดเชื้อโควิด-19 เป็นการเฉพาะ ทั้งในเขตพื้นที่กรุงเทพมหานคร ปริมณฑล และต่างจังหวัดภายใต้ “ทีมเรามีเรา” ซึ่งจะดําเนินการตั้งแต่ 1.มอนิเตอร์  ติดตามว่ามีคนพิการที่โพสต์/โทรขอความช่วยเหลือหรือไม่ คัดกรอง ประสานเครือข่ายเพื่อให้เข้าถึงการรักษาพยาบาลทั้งโรงพยาบาลหรือ รพ.สนาม และ ประเมินและติดตามผลการช่วยเหลือ โดยผู้พิการสามารถโทรศัพท์ขอความช่วยเหลือมายังสายด่วน 1300 ครอบคลุม 76 จังหวัดทั่วประเทศและสายด่วน 1479 ตั้งแต่ขณะนี้เป็นต้นไป
ทั้งนี้ รองโฆษกฯ รัชดาฯ ย้ําแนวทางการดําเนินนโยบายของรัฐบาลที่พยายามดูแลผู้ได้รับผลกระทบทุกกลุ่ม ส่วนมาตรการดูแลผู้ประกอบการร้านอาหาร และธุรกิจเกี่ยวเนื่อง อยู่ระหว่างการพิจารณาร่วมกันของหน่วยงานที่เกี่ยวข้อง ซึ่งจะมีมาตรการให้การช่วยเหลือออกมาเร็วๆนี้
...............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมทางหลวง และธนาคารกรุงไทย ร่วมจัดโปรโมชัน M – Pass เติม 500 คืน 50 ลดเสี่ยง เลี่ยงเงินสด ลดความล่าช้าหน้าด่าน จำกัด 20,000 สิทธิ์
วันจันทร์ที่ 3 พฤษภาคม 2564
กรมทางหลวง และธนาคารกรุงไทย ร่วมจัดโปรโมชัน M – Pass เติม 500 คืน 50 ลดเสี่ยง เลี่ยงเงินสด ลดความล่าช้าหน้าด่าน จํากัด 20,000 สิทธิ์
กรมทางหลวง กระทรวงคมนาคม เชิญชวนประชาชนลดการเลี่ยงการสัมผัส ป้องกันเชื้อไวรัสโควิด – 19 โดยใช้บัตรผ่านทางด้วยระบบอัตโนมัติ M – Pass
โดยมอบสิทธิพิเศษสําหรับประชาชนผู้ใช้ M-PASS เติมเงินบัตร M-PASS ตั้งแต่ 500 บาท ขึ้นไปรับเงินคืนเข้า Tag M-PASS จํานวน 50 บาท จํานวนจํากัด 20,000 สิทธิ์ ตั้งแต่บัดนี้จนถึง 30 กันยายน 2564
จากสถานการณ์การแพร่ระบาดของ COVID-19 (โควิด-19) ในปัจจุบัน กรมทางหลวงตระหนักถึงการต้องปรับเปลี่ยนเพื่อให้เกิดความยั่งยืนในเชิงรุก เพื่อลดความเสี่ยงในการการแพร่กระจายของเชื้อโรคต่างๆ ในอนาคตมากขึ้น กรมทางหลวงขอเชิญชวนประชาชนผู้ใช้ทาง ใช้บัตรผ่านทางด้วยระบบอัตโนมัติ (M – Pass) โดยกรมทางหลวงร่วมกับธนาคารกรุงไทย มอบสิทธิพิเศษสําหรับประชาชนผู้ใช้ M-PASS เติมเงินบัตร M-PASS ตั้งแต่ 500 บาท ขึ้นไป ได้รับเงินคืนเข้า Tag M-PASS จํานวน 50 บาท จํากัดจํานวน 20,000 สิทธิ์ ตั้งแต่บัดนี้เป็นต้นไปจนถึงวันที่ 30 กันยายน 2564 นอกจากนี้กรมทางหลวงยังดําเนินตามมาตรการป้องกันการแพร่ระบาดของเชื้อไวรัสโควิด–19 อย่างเข้มงวด โดยจัดทํา QR Code จากแพลตฟอร์ม “ไทยชนะ” เพื่อเก็บข้อมูลบุคคลที่เข้า-ออก ในกรมทางหลวง มีการตรวจวัดอุณหภูมิร่างกายเจ้าหน้าที่ก่อนเข้าปฏิบัติงาน รวมทั้งผู้ที่มาติดต่อราชการ และดําเนินตามมาตรการการเว้นระยะห่างระหว่างบุคคล (Social Distancing) ประมาณ 2 เมตร พร้อมสวมหน้ากากอนามัยในสถานที่สาธารณะ 100 เปอร์เซ็นต์ นอกจากนี้ยังได้มีการทําความสะอาดอาคารสํานักงานด้วยน้ํายาฆ่าเชื้อ ให้เจ้าหน้าที่สวมหน้ากากอนามัยและสวมถุงมือยางตลอดเวลาที่ปฏิบัติหน้าที่, จัดให้มีเจลแอลกอฮอล์ที่ตู้เก็บเงินทุกตู้, มีการทําความสะอาดบัตรผ่านทางด้วยน้ํายารักษาความสะอาดทุกครั้ง, มีการฉีดพ่นน้ํายาฆ่าเชื้อภายในตู้เก็บเงิน และดําเนินการตามนโยบายเพื่อให้เจ้าหน้าที่ได้รับการฉีดวัคซีน พร้อมทั้งรายงานผู้เฝ้าระวังเป็นประจําทุกวัน จนกว่าสถานการณ์การแพร่ระบาดของเชื้อไวรัสโควิด-19 จะคลี่คลาย
ทั้งนี้ เป็นไปตามข้อสั่งการของนายสราวุธ ทรงศิวิไล อธิบดีกรมทางหลวง ที่ให้หน่วยงานในสังกัดกรมทางหลวงทั่วประเทศ ดําเนินการตามมาตรการป้องกันการแพร่ระบาดของเชื้อไวรัสโควิด-19 อย่างเคร่งครัด สําหรับประชาชนผู้ที่ต้องการสมัครบัตร M – Pass สามารถสมัครได้ที่แอพพลิเคชั่น M-Pass, ธนาคารกรุงไทย 148 สาขา, จุดบริการ M – Pass บนทางหลวงพิเศษระหว่างเมือง หรือสอบถามเพิ่มเติมได้ที่ 1586 กด 9
รัฐบาลไทย-ข่าวทำเนียบรัฐบาล-ไม่ประมาท การ์ดอย่าตก‼️ เราทำได้ถ้าทุกคนร่วมมือกัน
วันจันทร์ที่ 3 พฤษภาคม 2564
ไม่ประมาท การ์ดอย่าตก!!️ เราทําได้ถ้าทุกคนร่วมมือกัน
ไม่ประมาท การ์ดอย่าตก!!️ เราทําได้ถ้าทุกคนร่วมมือกัน
รัฐบาลไทย-ข่าวทำเนียบรัฐบาล-สบน. เดินหน้ายกระดับบริการขอคืนภาษีพันธบัตรออมทรัพย์ผ่านวอลเล็ต สบม. ตอบโจทย์การเป็นแพลตฟอร์มแบบครบวงจร เริ่มต้นเดือนมิถุนายน 2564 นี้
วันจันทร์ที่ 3 พฤษภาคม 2564
สบน. เดินหน้ายกระดับบริการขอคืนภาษีพันธบัตรออมทรัพย์ผ่านวอลเล็ต สบม. ตอบโจทย์การเป็นแพลตฟอร์มแบบครบวงจร เริ่มต้นเดือนมิถุนายน 2564 นี้
สบน. ร่วมกับกรมสรรพากร ธปท. และ ธ.กรุงไทย ยกระดับบริการ วอลเล็ต สบม. ให้เชื่อมต่อระบบการให้บริการขอคืนภาษีหัก ณ ที่จ่ายอัตโนมัติแบบอิเล็กทรอนิกส์ เพื่อเพิ่มสิทธิประโยชน์จากการลงทุนให้กับผู้ถือครองพันธบัตรออมทรัพย์ผ่านวอลเล็ต สบม. บนแอปพลิเคชันเป๋าตัง
สํานักงานบริหารหนี้สาธารณะ (สบน.) ร่วมกับกรมสรรพากร ธนาคารแห่งประเทศไทย (ธปท.) และธนาคารกรุงไทย จํากัด (มหาชน) (ธนาคารกรุงไทยฯ) ยกระดับบริการ วอลเล็ต สบม. ให้เชื่อมต่อระบบการให้บริการขอคืนภาษีหัก ณ ที่จ่ายอัตโนมัติแบบอิเล็กทรอนิกส์ (e-Withholding Tax) เพื่อเพิ่มสิทธิประโยชน์จากการลงทุนให้กับผู้ถือครองพันธบัตรออมทรัพย์ผ่านวอลเล็ต สบม. บนแอปพลิเคชันเป๋าตัง
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า หลังจากเปิดบริการซื้อขายพันธบัตรในตลาดรองผ่านวอลเล็ต สบม. ในเดือนธันวาคม 2563 สบน. ได้ร่วมมือกับกรมสรรพากร ธปท. และธนาคารกรุงไทยฯ ต่อยอดการเปลี่ยนแปลงงานพันธบัตรออมทรัพย์สู่ดิจิทัลของภาครัฐ (Digital Transformation) ซึ่งเป็นครั้งแรกที่ผู้ถือครองพันธบัตรออมทรัพย์จะสามารถขอคืนภาษีผ่านระบบอัตโนมัติ โดยทุกหน่วยงานได้ลงนามบันทึกข้อตกลงการพัฒนาระบบเมื่อวันที่ 28 เมษายน 2564 ที่ผ่านมา และเปิดใช้ระบบต้นเดือนมิถุนายน 2564 นี้ ซึ่งผู้ถือครองจะสามารถยื่นแบบขอคืนภาษีผ่านระบบ และได้รับเงินคืนเข้าวอลเล็ต สบม. ภายหลังจากที่ระบบ e-Withholding Tax ประมวลผลการคืนภาษีเรียบร้อย ซึ่งความร่วมมือระหว่างพันธมิตรในครั้งนี้จะอํานวยความสะดวกและสร้างความความโปร่งใสเป็นธรรมในการเรียกเก็บภาษีตามระยะเวลาถือครองพันธบัตร รวมถึงลดต้นทุน เพิ่มประสิทธิภาพกระบวนงานในทุกขั้นตอนให้กับทุกหน่วยงาน ส่งเสริมการลงทุนและการสร้างเศรษฐกิจดิจิทัลของประเทศ
ผู้สนใจสามารถซื้อขายพันธบัตรและรับบริการขอคืนภาษีอัตโนมัติผ่านวอลเล็ต สบม. ได้ตั้งแต่ต้นเดือนมิถุนายน 2564 เป็นต้นไป โดยผู้ที่เคยยืนยันตัวตนทางอิเล็กทรอนิกส์ด้วยบัตรประชาชน (Dip chip) ที่ธนาคารกรุงไทยแล้ว สามารถสแกนใบหน้าในแอปพลิเคชัน และทําธุรกรรมตลาดรองได้ทันทีโดยไม่เสียค่าธรรมเนียม ซึ่งผู้ลงทุนจะสามารถเช็คราคาพันธบัตร ตรวจสอบรายละเอียดธุรกรรม รายละเอียดรายการที่หักภาษีทั้งแบบรายรุ่นและรายปีภาษีที่ระบบจัดเก็บข้อมูลอัตโนมัติ รวมถึงตรวจสอบการรับคืนเงินภาษีเข้าวอลเล็ต สบม.ได้หลังจากได้รับดอกเบี้ยรายงวด ตอบโจทย์การเป็นแพลตฟอร์มครบวงจร ต่อยอดและสร้างโอกาสการลงทุนพันธบัตรออมทรัพย์อย่างเท่าเทียม
สบน. ขอขอบคุณประชาชนที่ให้ความสนใจลงทุนพันธบัตรออมทรัพย์ และขอให้ติดตามข่าวสารการจําหน่ายพันธบัตรออมทรัพย์ผ่านเว็บไซต์ http://www.pdmo.go.th และ Facebook ของสํานักงานบริหารหนี้สาธารณะ
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-กรมธนารักษ์ งดการจองและจ่ายแลกเหรียญเหรียญกษาปณ์ที่ระลึกในโอกาสพระราชพิธีราชาภิเษกสมรส 1 พฤษภาคม 2562 ด้วยตนเอง (Walk-in) เน้นจองทางออนไลน์ป้องกันการแพร่ระบาดเชื้อไวรัส COVID-19
วันจันทร์ที่ 3 พฤษภาคม 2564
กรมธนารักษ์ งดการจองและจ่ายแลกเหรียญเหรียญกษาปณ์ที่ระลึกในโอกาสพระราชพิธีราชาภิเษกสมรส 1 พฤษภาคม 2562 ด้วยตนเอง (Walk-in) เน้นจองทางออนไลน์ป้องกันการแพร่ระบาดเชื้อไวรัส COVID-19
กรมธนารักษ์งดให้บริการรับจองและจ่ายแลกเหรียญกษาปณ์ที่ระลึกในโอกาสพระราชพิธีราชาภิเษกสมรส 1 พฤษภาคม 2562 ทุกประเภท ณ สถานที่สั่งจองและจ่ายแลกเหรียญทั่วประเทศ เพื่อป้องกันการแพร่ระบาดของ COVID-19 พร้อมอํานวยความสะดวกให้กับประชาชนจองผ่านช่องทางออนไลน์
กรมธนารักษ์งดให้บริการรับจองและจ่ายแลกเหรียญกษาปณ์ที่ระลึกในโอกาสพระราชพิธีราชาภิเษกสมรส 1 พฤษภาคม 2562 ทุกประเภท ณ สถานที่สั่งจองและจ่ายแลกเหรียญทั่วประเทศ เพื่อป้องกันการแพร่ระบาดของ ไวรัสโคโรนา 2019 (COVID-19) พร้อมอํานวยความสะดวกให้กับประชาชนจองผ่านช่องทางออนไลน์
วันนี้ (1 พฤษภาคม 2564) ณ กรมธนารักษ์ นายยุทธนา หยิมการุณ เปิดเผยว่า ด้วยสถานการณ์การแพร่ระบาดของเชื้อไวรัสโคโรนา 2019 (COVID-19) ในปัจจุบัน กระจายเป็นวงกว้างและมีความรุนแรงมากขึ้น ประกอบกับทางรัฐบาลได้มีมาตรการการควบคุมการแพร่ระบาดของโรคในระดับสูงสุด กรมธนารักษ์จึงมีความห่วงใยและคํานึงถึงความปลอดภัยของประชาชนผู้มาติดต่อราชการรวมถึงข้าราชการและพนักงานของกรมธนารักษ์ จึงของดการจองเหรียญและจ่ายแลกเหรียญเหรียญกษาปณ์ที่ระลึกในโอกาสพระราชพิธีราชาภิเษกสมรส 1 พฤษภาคม 2562 ด้วยตนเอง (Walk-in) ณ สถานที่สั่งจองและจ่ายแลกเหรียญทั่วประเทศ ตั้งแต่วันที่ 5–14 พฤษภาคม 2564 โดยผู้ที่สนใจสามารถสั่งจองเหรียญกษาปณ์ที่ระลึกดังกล่าวทุกประเภททางออนไลน์ได้ที่ www.treasury.go.th
นายยุทธนากล่าวเพิ่มเติมว่า สําหรับเหรียญเฉลิมพระเกียรติพระราชพิธีสถาปนาสมเด็จพระนางเจ้าสุทิดา พัชรสุธาพิมลลักษณ พระบรมราชินี 4 พฤษภาคม 2562 (เหรียญที่ระลึกประดับแพรแถบ) ซึ่งได้เปิดจําหน่ายไปแล้วเมื่อวันที่ 29 เมษายน 2564 ทางกรมธนารักษ์จะเปิดช่องทางจําหน่ายทางออนไลน์เพิ่มเติมที่ www.treasury.go.th เมนู e-Catalog เหรียญและผลิตภัณฑ์เหรียญ ตั้งแต่วันที่ 5 พฤษภาคม 2564 เป็นต้นไป ทั้งนี้ ผู้สนใจสามารถสอบถามรายละเอียดเพิ่มเติมได้ที่ Call Center โทร.0 2059 4999
รัฐบาลไทย-ข่าวทำเนียบรัฐบาล-นฤมล เร่งเครื่องเตรียมปั้นแรงงานไทยส่งออกจีน
วันจันทร์ที่ 3 พฤษภาคม 2564
นฤมล เร่งเครื่องเตรียมปั้นแรงงานไทยส่งออกจีน
- -
วันที่ 3 พฤษภาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า ปัจจุบันรัฐบาลจีนมีนโยบายที่ต้องการแรงงานต่างชาติที่มีทักษะและมีความถนัดในเศรษฐกิจอุตสาหกรรมใหม่ ตามแผนพัฒนาสังคมและเศรษฐกิจแห่งชาติ 5 ปี เพื่อให้กลายเป็นประเทศชั้นนําด้านเทคโนโลยีและนวัตกรรม จีนจึงมีความต้องการแรงงานทักษะสูง เพื่อขับเคลื่อนอุตสาหกรรมเทคโนโลยี เช่น ปัญญาประดิษฐ์ ควอนตัมคอมพิวเตอร์ ชีววิทยาศาสตร์ การบินและอวกาศ การสํารวจใต้ทะเลลึก เป็นต้น โดยจีนได้กําหนดมาตรการที่หลากหลาย เช่น ออกใบอนุญาตทํางานแบบพิเศษ พัฒนาระบบการให้สิทธิพํานักอาศัยถาวร ผ่อนคลายกฎเกณฑ์ในการเข้าพํานักอาศัยในประเทศจีน อนุญาตให้ชาวต่างชาติเข้าทํางานองค์กรด้านเทคโนโลยีระดับชาติ รวมถึงสํารวจความเป็นไปได้ในการจัดตั้งโครงการรับแรงงานต่างชาติทักษะสูงเพิ่มเติม เพื่อดึงดูดความสนใจแรงงานทักษะสูงให้เข้าไปทํางาน ร่วมขับเคลื่อนวิจัยและพัฒนา และทํางานแลกเปลี่ยนวิจัยในประเทศจีน
รมช.แรงงาน กล่าวเพิ่มเติมว่า กระทรวงแรงงาน โดยกรมพัฒนาฝีมือแรงงาน (กพร.) ได้มีความร่วมมือกับองค์กรชั้นนําของประเทศจีนหลายองค์กร ยกตัวอย่างเช่น บริษัท หัวเว่ย เทคโนโลยี่ (ประเทศไทย) จํากัด ซึ่งเป็นองค์กรชั้นนําด้านบริการโซลูชันไอซีทีระดับโลก มีความมุ่งมั่นที่จะให้ความร่วมมือในการแก้ไขปัญหาการขาดแคลนแรงงานด้านไอซีที โดยการพัฒนาความรู้ ทักษะ ความสามารถให้ตรงกับความต้องการของตลาดแรงงาน โดยเฉพาะบุคลากรด้านไอซีทีที่มีทักษะสูง เช่น ระบบ Cloud Computing, Big Data, Internet Opting, AI, 5G เป็นต้น นอกจากนี้ยังได้ร่วมมือกับบริษัท ซิโนเปค อินเตอร์เนชั่นแนล ปิโตรเลียม เซอร์วิส คอร์ปอเรชั่น ซึ่งเป็นบริษัทด้านวิศวกรรมปิโตรเลียมชั้นนําของโลก โดยได้บูรณาการความร่วมมือเพื่อพัฒนาฝีมือแรงงานด้านเทคโนโลยีการเชื่อมอัตโนมัติ เป็นการยกระดับทักษะฝีมือให้แก่แรงงานไทย รองรับงานด้านอุตสาหกรรมปิโตรเลียม ซึ่ง กพร. มีความพร้อมที่จะพัฒนาแรงงานให้มีทักษะที่สูงขึ้นและตรงกับความต้องการของตลาด โดยจะทําให้สามารถรองรับตลาดแรงงานในประเทศไทย รวมถึงส่งออกแรงงานไทยสู่การทํางานในแถบเอเชียและภูมิภาคอื่น มีอาชีพ มีรายได้ที่มั่นคงและยั่งยืน
“ในฐานะที่กํากับดูแล กพร. จะเร่งพัฒนาฝีมือแรงงานให้มีทักษะที่ตอบโจทย์ และประสานข้อมูลเกี่ยวกับตําแหน่งงาน เพื่อให้แรงงานไทยมั่นใจการมีงานทําและสวัสดิการที่ดี และสามารถไปทํางานที่ประเทศจีนได้ต่อไป” รมช.แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-รมว.สุชาติ มอบที่ปรึกษาฯ นำทีมมอบอาหารและให้กำลังใจแก่บุคลากรทางการแพทย์ในการปฏิบัติหน้าที่ดูแลรักษาผู้ป่วยโควิด-19 ในพื้นที่จังหวัดเพชรบุรี
วันจันทร์ที่ 3 พฤษภาคม 2564
รมว.สุชาติ มอบที่ปรึกษาฯ นําทีมมอบอาหารและให้กําลังใจแก่บุคลากรทางการแพทย์ในการปฏิบัติหน้าที่ดูแลรักษาผู้ป่วยโควิด-19 ในพื้นที่จังหวัดเพชรบุรี
รัฐมนตรีว่าการกระทรวงแรงงาน มอบหมาย ที่ปรึกษารัฐมนตรีว่าการกระทรวงแรงงาน นําทีมหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรี มอบอาหารและให้กําลังใจแก่บุคลากรทางการแพทย์ในการปฏิบัติหน้าที่ดูแลรักษาผู้ป่วยโควิด-19 ณ สํานักงานประกันสังคม
เมื่อวันที่ 3 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน มอบอาหาร จํานวน 60 ชุด และให้กําลังใจแก่บุคลากรทางการแพทย์ในการปฏิบัติหน้าที่ดูแลรักษาผู้ป่วยโควิด-19 โดยมี นายแพทย์เพชรฤกษ์ แทนสวัสดิ์ นายแพทย์สาธารณสุขจังหวัดเพชรบุรี เป็นผู้รับมอบ ซึ่งหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรี เข้าร่วมในครั้งนี้ด้วย ณ สํานักงานประกันสังคมจังหวัดเพชรบุรี อําเภอเมือง จังหวัดเพชรบุรี โดยที่ปรึกษารัฐมนตรีว่าการกระทรวงแรงงาน กล่าวว่า รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยต่อสถานการณ์การแพร่ระบาดของโควิด-19 โดยเฉพาะพี่น้องผู้ใช้แรงงานที่ได้รับผลกระทบ จึงได้กําชับให้กระทรวงแรงงาน เร่งช่วยเหลือเยียวยาในทุกมิติ ในวันนี้ ดิฉันได้รับมอบหมายจากท่านสุชาติ ชมกลิ่น รัฐมนตรีว่าการกระทรวงแรงงาน ให้ลงพื้นที่ร่วมกับหัวหน้าส่วนราชการในสังกัดกระทรวงแรงงานจังหวัดเพชรบุรี เพื่อมอบอาหารให้กับเจ้าหน้าที่ผู้ปฏิบัติงาน และให้กําลังใจแก่บุคลากรทางการแพทย์ในการปฏิบัติหน้าที่ดูแลรักษาระวังป้องกันประชาชนในพื้นที่จังหวัดเพชรบุรีให้ปลอดภัยจากโควิด-19 ซึ่งเป็นโรคอุบัติใหม่ ที่ทําให้สามารถแพร่กระจายเชื้อได้ง่าย รวดเร็ว และมีอาการรุนแรงถึงขั้นเสียชีวิต
“ท่านสุชาติ ชมกลิ่น รัฐมนตรีว่าการกระทรวงแรงงานได้ฝากความห่วงใยและส่งกําลังใจมายังบุคลากรทางการแพทย์และจิตอาสาทุกท่านซึ่งเป็นผู้ปฏิบัติงานด่านหน้าในการอุทิศตน เสียสละ ทุ่มเท เพื่อรักษาผู้ป่วยโควิด-19 ซึ่งความร่วมมือจากทุกฝ่ายจะช่วยให้สถานการณ์การแพร่ระบาดของโควิด-19 คลี่คลายลงโดยเร็ววัน” นางธิวัลรัตน์ กล่าวในท้ายสุด
รัฐบาลไทย-ข่าวทำเนียบรัฐบาล-อนุทิน ส่งรถตรวจเชื้อและรถวิเคราะห์ผลพระราชทาน ลงพื้นที่คลองเตย
วันอังคารที่ 4 พฤษภาคม 2564
อนุทิน ส่งรถตรวจเชื้อและรถวิเคราะห์ผลพระราชทาน ลงพื้นที่คลองเตย
รองนายกรัฐมนตรีและรัฐมนตรีว่าการกระทรวงสาธารณสุข ส่งรถเก็บตัวอย่างตรวจหาเชื้อชีวนิรภัยพระราชทานและรถห้องปฏิบัติการพระราชทานลงพื้นที่ค้นหาเชิงรุกชุมชนพัฒนา 70 ไร่ คลองเตย ตั้งเป้าวันนี้ตรวจให้ได้ 700 ราย และสํารวจพื้นที่อิมแพค ชาเลนเจอร์ เมืองทอง เ
รองนายกรัฐมนตรีและรัฐมนตรีว่าการกระทรวงสาธารณสุข ส่งรถเก็บตัวอย่างตรวจหาเชื้อชีวนิรภัยพระราชทานและรถห้องปฏิบัติการพระราชทานลงพื้นที่ค้นหาเชิงรุกชุมชนพัฒนา 70 ไร่ คลองเตย ตั้งเป้าวันนี้ตรวจให้ได้ 700 รายและสํารวจพื้นที่อิมแพค ชาเลนเจอร์ เมืองทอง เตรียมจัดตั้งโรงพยาบาลสนาม รองรับได้ 5,200 เตียงหากมีความจําเป็น
วันนี้ (4 พฤษภาคม 2564) นายอนุทิน ชาญ​วี​รกูล​ รอง​นายก​รัฐมนตรี​และ​รัฐมนตรี​ว่าการ​กระทรวง​สาธารณสุข​ พร้อมด้วย นายแพทย์ธงชัย​ กีรติหัตถยากร รองปลัดกระทรวง​สาธารณสุข​ นายแพทย์ยงยศ ธรรม​วุฒิรองปลัดกระทรวงสาธารณสุข​ นายแพทย์ศุภกิจ​ ศิริลักษณ์ อธิบดีกรมวิทยาศาสตร์การแพทย์​ นายแพทย์ธเรศ กรัษนัยรวิวงค์อธิบดีกรมสนับสนุน​บริการ​สุขภาพ​ แพทย์หญิงอัมพร เบญจพลพิทักษ์ อธิบดีกรมการแพทย์แผนไทยและการแพทย์ทางเลือกและคณะผู้บริหาร ลงพื้นที่ติดตามการควบคุมโรคโควิด 19 และการค้นหาเชิงรุกในชุมชนพัฒนา 70 ไร่ เขตคลองเตย กทม.พร้อมให้กําลังใจเจ้าหน้าที่ผู้ปฏิบัติงาน
นายอนุทินให้สัมภาษณ์ว่า กระทรวงสาธารณสุข โดยกรมวิทยาศาสตร์การแพทย์ ได้ส่งรถเก็บตัวอย่างตรวจหาเชื้อชีวนิรภัยพระราชทาน และรถห้องปฏิบัติการพระราชทานค้นหาเชิงรุก ลงพื้นที่ตรวจหาเชื้อประชาชนในชุมชนพัฒนา 70 ไร่ หลังพบผู้ติดเชื้อในชุมชน จํานวน 37 ราย โดยวันนี้ ตั้งเป้าหมายตรวจให้ได้วันละ 700 ตัวอย่างและจะเพิ่มจํานวนในวันต่อไป เพื่อแบ่งเบาภาระของกทม. เนื่องจากชุมชนคลองเตยมีประชาชนอยู่กันอย่างหนาแน่น การคัดกรองหากพบผู้ติดเชื้อจะประสานกับ กทม. เพื่อจัดหาเตียง หากเตียงไม่เพียงพอ กระทรวงสาธารณสุขจะนําเข้าศูนย์แรกรับ ส่วนการจัดตั้งโรงพยาบาลสนามที่ชุมชนคลองเตยนั้น พื้นที่ไม่เหมาะสมจะพยายามหาพื้นที่อื่นที่มีความพร้อมในการจัดตั้งโรงพยาบาลสนามต่อไป
อย่างไรก็ตาม กระทรวงสาธารณสุขยังมีHospitel โรงพยาบาลสนาม และโรงพยาบาล ไว้รองรับผู้ติดเชื้อและผู้ป่วย เพื่อเข้ารับการรักษาตามความเหมาะสม โดยมีการคัดแยกระดับอาการเป็นกลุ่มสีเขียว สีเหลือง และสีแดงหากโรงพยาบาลในกทม.เต็ม กระทรวงสาธารณสุขมีเครือข่ายโรงพยาบาลอยู่ทั่วประเทศ ซึ่งมีความพร้อมในการรองรับผู้ป่วย
จากนั้นได้เดินทางไปที่อิมแพค ชาเลนเจอร์ เมืองทองธานี เพื่อดูสถานที่วางแผนสําหรับจัดตั้งโรงพยาบาลสนามหากมีความจําเป็น เนื่องจากอิมแพค ชาเลนเจอร์ เป็นสถานที่ที่มีความพร้อม สามารถรองรับผู้ป่วยได้ประมาณ5,200 เตียง แบ่งเป็นอาคาร 1 อาคาร 2 อาคารละ 2,000 เตียง ส่วนอาคาร 3 เตรียมพร้อมสําหรับผู้ป่วยที่มีอาการโดยจะตั้งเต็นท์ความดันลบ มีเครื่องช่วยหายใจ สามารถรองรับได้ 1,200 เตียง หากจําเป็นต้องใช้งาน มอบให้กรมสนับสนุนบริการสุขภาพ เข้าไปจัดการในพื้นที่ ทั้งระบบระบายอากาศ ระบบระบายน้ํา ระบบบําบัดน้ําเสีย ระบบกล้องวงจรปิด ให้ได้ตามมาตรฐานและร่วมกับภาคเอกชนอื่น ๆ ติดตั้งสัญญาณอินเตอร์เน็ตต่อไป
*****************************4 พฤษภาคม 2564
รัฐบาลไทย-ข่าวทำเนียบรัฐบาล-“ดีอีเอส” ตั้งทีมจับตากลุ่มย้ายประเทศฯ หลังมีร้องเรียนสร้างความแตกแยก-หมิ่นสถาบันฯ ชี้แนะแนวศึกษา-อาชีพ ตปท.เป็นเรื่องดี แต่ควรศึกษาข้อมูลรอบด้าน เตือนอาจมีมิจฉาชีพแฝงหาประโยชน์
วันอังคารที่ 4 พฤษภาคม 2564
“ดีอีเอส” ตั้งทีมจับตากลุ่มย้ายประเทศฯ หลังมีร้องเรียนสร้างความแตกแยก-หมิ่นสถาบันฯ ชี้แนะแนวศึกษา-อาชีพ ตปท.เป็นเรื่องดี แต่ควรศึกษาข้อมูลรอบด้าน เตือนอาจมีมิจฉาชีพแฝงหาประโยชน์
“ดีอีเอส” ตั้งทีมจับตากลุ่มย้ายประเทศฯ หลังมีร้องเรียนสร้างความแตกแยก-หมิ่นสถาบันฯ ชี้แนะแนวศึกษา-อาชีพ ตปท.เป็นเรื่องดี แต่ควรศึกษาข้อมูลรอบด้าน เตือนอาจมีมิจฉาชีพแฝงหาประโยชน์
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) กล่าวถึงกรุ๊ปเฟซบุ๊ก“ย้ายประเทศกันเถอะ”ที่กําลังเป็นกระแสในสังคมออนไลน์ขณะนี้ว่ากระทรวงดีอีเอสได้รับการร้องเรียนถึงความเคลื่อนไหวของกลุ่มดังกล่าวมาเช่นกันโดยผู้ร้องเรียนระบุว่ามีเนื้อหาสร้างความแตกแยกสร้างความเกลียดชังและยังมีการแสดงความคิดเห็นเข้าข่ายหมิ่นสถาบันพระมหากษัตริย์ด้วยอย่างไรก็ตามเท่าที่ติดตามเบื้องต้นพบว่าเนื้อหาส่วนใหญ่เป็นไปในเชิงแนะแนวการศึกษาและแนะนําแนวทางประกอบอาชีพในต่างประเทศซึ่งจริงๆก็เป็นเรื่องที่ดีและหน่วยงานภาครัฐเองก็มีการให้ข้อมูลและให้การสนับสนุนผู้ที่มีความพร้อมมาโดยตลอดอยู่แล้วทั้งในแง่การไปศึกษาต่อในต่างประเทศทั้งกระทรวงศึกษาธิการกระทรวงการอุดมศึกษาวิทยาศาสตร์วิจัยและนวัตกรรมและกระทรวงการต่างประเทศเช่นเดียวกับการประกอบอาชีพที่มีกระทรวงแรงงานเป็นผู้กํากับดูแล
“เท่าที่ติดตามหลายๆโพสต์ก็เป็นเรื่องแนะแนวการศึกษาและการใช้ชีวิตในต่างประเทศที่แฝงด้วยประเด็นทางการเมืองโดยเฉพาะสมาชิกกลุ่มบางคนที่หลบหนีอยู่ในต่างประเทศก็มีพฤติกรรมชังชาติอยู่แล้วก็มีวัตถุประสงค์แอบแฝงเพื่อสร้างความแตกแยกและหมิ่นสถาบันเบื้องสูงกระทรวงดีอีเอสมีคณะทํางานเพื่อตรวจสอบและติดตามการกระทําความผิดในสังคมออนไลน์อยู่แล้วก็ได้กําชับไปให้ตรวจสอบดูว่ามีเนื้อหาที่ผิดกฎหมายหรือไม่หากพบก็จะดําเนินการทางกฎหมายอย่างเด็ดขาด”นายชัยวุฒิกล่าว
นายชัยวุฒิกล่าวต่อว่าหากเป็นการแลกเปลี่ยนข้อมูลด้านการศึกษาหรืออาชีพในต่างประเทศรัฐบาลคงไม่ปิดกั้นเพราะถือเป็นสิทธิเสรีภาพของบุคคลที่ได้รับการคุ้มครองโดยรัฐธรรมนูญแต่ก็มีความเป็นห่วงในบางข้อความที่ไม่เหมาะสมอาทิการแนะนําวิธีลักลอบเข้าเมืองหรือการอาศัยอยู่เกินกําหนดอย่างผิดกฎหมายหรือที่เรียกว่าโดดวีซ่าถือเป็นเรื่องไม่เหมาะสมและอาจจะกระทบความสัมพันธ์ระหว่างประเทศรวมถึงการพิจารณาให้วีซ่าคนไทยของประเทศปลายทางในอนาคตด้วยที่สําคัญยังเป็นห่วงว่ากลุ่มดังกล่าวอาจเป็นช่องทางของขบวนการมิจฉาชีพที่ใช้สังคมออนไลน์หลอกลวงให้มีการไปทํางานต่างประเทศที่ระบาดอย่างหนักในระยะหลังโดยทราบจากสถิติของกรมการจัดหางานกระทรวงแรงงานว่าช่วงปี2561-2563ได้รับเรื่องราวร้องทุกข์เกี่ยวกับการหลอกลวงไปทํางานต่างประเทศแล้วมากกว่า1,500เรื่องดังนั้นผู้ที่สนใจควรศึกษาข้อมูลให้รอบด้านไม่หลงเชื่อขบวนการเหล่านี้
*************
รัฐบาลไทย-ข่าวทำเนียบรัฐบาล-นายกฯ มอบรัฐมนตรีเจ้าสังกัดทุกกระทรวงกำกับและเร่งรัดการเบิกจ่ายงบประมาณหน่วยงานภายใต้การดูแลให้เป็นไปตามเป้าหมายผลักดันเม็ดเงินหมุนเวียนเศรษฐกิจ
วันอังคารที่ 4 พฤษภาคม 2564
นายกฯ มอบรัฐมนตรีเจ้าสังกัดทุกกระทรวงกํากับและเร่งรัดการเบิกจ่ายงบประมาณหน่วยงานภายใต้การดูแลให้เป็นไปตามเป้าหมายผลักดันเม็ดเงินหมุนเวียนเศรษฐกิจ
รองโฆษกรัฐบาลเผยนายกรัฐมนตรีมอบรัฐมนตรีเจ้าสังกัดทุกกระทรวงกํากับและเร่งรัดการเบิกจ่ายงบประมาณหน่วยงานภายใต้การดูแลให้เป็นไปตามเป้าหมายผลักดันเม็ดเงินหมุนเวียนเศรษฐกิจ
วันที่4พ.ค. 2564น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าสํานักงบประมาณได้รายงานให้พล.อ.ประยุทธ์จันทร์โอชานายกรัฐมนตรีและรมว.กลาโหมทราบถึงความคืบหน้าการเบิกจ่ายงบประมาณณไตรมาส2ปีงบประมาณ2564(1ต.ค.2563-31มี.ค.2564)ว่าแม้จะอยู่ระหว่างเผชิญสถานการณ์แพร่ระบาดของโรคโควิด-19ตั้งแต่เดือนธ.ค. 2563เป็นต้นมาซึ่งส่งผลกระทบต่อกิจกรรมทางเศรษฐกิจทั้งมิติพื้นที่และกลุ่มธุรกิจการลงทุนและการดําเนินชีวิตของประชาชนแต่ปรากฎว่าผลการใช้จ่ายโดยเฉพาะการก่อหนี้ผูกพันของส่วนราชการและหน่วยรับงบประมาณต่างๆในภาพรวมถือว่าสูงกว่าเป้าหมายตามที่คณะรัฐมนตรี(ครม.)และแผนการใช้จ่ายงบประมาณกําหนดแต่ก็ยังมีความจําเป็นที่จะต้องมีการแก้ไขปัญหาอุปสรรคในบางประเด็นเพื่อให้การเบิกจ่ายงบประมาณเป็นไปตามเป้าหมายและมีส่วนสนับสนุนเศรษฐกิจในช่วงที่เหลือของปีงบประมาณนี้
ทั้งนี้พล.อ.ประยุทธ์จึงมีข้อสั่งการให้ส่วนราชการและหน่วยรับประมาณทุกหน่วยดําเนินการตามข้อเสนอของสํานักงบประมาณอย่างเคร่งครัดโดยให้เร่งดําเนินการก่อหนี้ผูกพันและเบิกจ่ายงบประมาณโดยเฉพาะกรณีรายจ่ายลงทุนรายการปีเดียวและรายการผูกพันใหม่ให้แล้วเสร็จเนื่องจากขณะนี้ได้เข้าสู่ไตรมาสที่3ของปีงบประมาณแล้วและให้รัฐมนตรีเจ้าสังกัดหรือรัฐมนตรีทีกํากับดูแลหรือควบคุมกิจการของหน่วยรับงบประมาณหรือรัฐมนตรีผู้รักษาการตามกฎกมายกํากับดูแลเร่งรัดติดตามและประเมินการใช้จ่ายงบประมาณให้เป็นไปตามเป้าหมายหรือแผนที่กําหนดโดยคํานึงถึงประสิทธิภาพและการกระตุ้นให้เม็ดเงินเข้าสู่ระบบเศรษฐกิจ
นอกจากนี้การที่สถานการณ์แพร่ระบาดของโรคโควิด-19ยังคงมีต่อเนื่องให้ทุกหน่วยรับงบประมาณพิจารณาแนวทางการใช้จ่ายที่สอดคล้องกับปริบทใหม่ที่เปลี่ยนไป(new normal)เพื่อให้การใช้จ่ายเป็นไปตามวัตถุประสงค์เกิดประโยชน์กับประชาชนส่วนกรณีปัญหาที่หน่วยงานยังมีข้อติดขัดเกี่ยวกับการปฏิบัติตามพ.ร.บ.การจัดซื้อจัดจ้างและบริหารพัสดุภาครัฐพ.ศ.2560ให้กระทรวงการคลังเร่งสร้างการรับรู้และทําความเข้าใจแก่บุคลากรของหน่วยรับงบประมาณให้ต่อเนื่องและชัดเจน
น.ส.ไตรศุลีกล่าวว่าสําหรับข้อมูลการเบิกจ่ายที่สํานักงบประมาณรายงานนั้นจากงบประมาณรายจ่ายรวม3.28ล้านล้านบาทณสิ้นไตรมาสที่2 ส่วนราชการตลอดจนหน่วยรับงบประมาณต่างๆได้เบิกจ่ายแล้ว1.55ล้านล้านบาทมีการก่อหนี้ผูกพันแล้ว1.78ล้านล้านบาทคิดเป็น47.21%และ54.24%ตามลําดับแต่หากพิจารณาเฉพาะงบประมาณรายจ่ายกรณีไม่รวมงบกลางวงเงินงบประมาณรวมจะอยู่ที่2.67ล้านล้านบาทมีการเบิกจ่ายแล้ว 1.30ล้านล้านบาทคิดเป็น48.96%ต่ํากว่าเป้าหมาย5.04%ก่อหนี้ผูกพันแล้ว1.53ล้านล้านบาทคิดเป็น57.59%สูงกว่าเป้าหมาย3.59%
ทั้งนี้กรณีไม่รวมงบกลางเฉพาะรายจ่ายประจําจากวงเงินรวม2.08ล้านล้านบาทเบิกจ่ายแล้ว1.14ล้านล้านบาทคิดเป็น55.09%ต่ํากว่าเป้าหมาย1.91%ก่อหนี้ผูกพันแล้ว1.16ล้านล้านบาทคิดเป็น56.01%ต่ํากว่าเป้าหมาย0.99% ขณะที่รายจ่ายลงทุนจากวงเงินรวม5.87แสนล้านบาทเบิกจ่ายแล้ว1.59 แสนล้านบาทคิดเป็น27.19%ต่ํากว่าเป้าหมาย17.81%ก่อหนี้ผูกพันแล้ว3.71แสนล้านบาทคิดเป็น63.22%สูงกว่าเป้าหมาย18.22%
__________
รัฐบาลไทย-ข่าวทำเนียบรัฐบาล-“นายกฯ” ห่วง ข่าวปลอมระบาด สั่ง “ดีอีเอส” ตรวจสอบ แนะ ประชาชน เช็คก่อนแชร์
วันอังคารที่ 4 พฤษภาคม 2564
“นายกฯ” ห่วง ข่าวปลอมระบาด สั่ง “ดีอีเอส” ตรวจสอบ แนะ ประชาชน เช็คก่อนแชร์
รองโฆษกรัฐบาลเผย “นายกฯ” ห่วง ข่าวปลอมระบาด สั่ง “ดีอีเอส” ตรวจสอบ แนะ ประชาชน เช็คก่อนแชร์
เมื่อวันที่4พ.ค.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมห่วงใยประชาชนเกี่ยวกับการรับข้อมูลข่าวสารในช่วงสถานการณ์การแพร่ระบาดของโรคโควิด-19โดยพบว่ามีการเผยแพร่ข้อมูลข่าวสารอันเป็นเท็จและข้อมูลที่คลาดเคลื่อนจากความเป็นจริงเป็นจํานวนมากโดยเฉพาะในสื่อออนไลน์ก่อให้เกิดความสับสันตื่นตระหนกและเข้าผิดเกี่ยวกับกรณีต่างๆดังนั้นขอให้ประชาชนระมัดระวังเลือกรับข่าวสารจากแหล่งข้อมูลที่น่าเชื่อถือตรวจสอบความถูกต้องก่อนส่งต่อแชร์ข้อมูลเพื่อช่วยลดปัญหาข่าวปลอมไม่เป็นการสนับสนุนกระบวนการผลิตข่าวปลอมที่สร้างความสับสนแก่คนในสังคม
ทั้งนี้นายกรัฐมนตรีต้องการให้ประชาชนได้รับทราบข้อมูลข่าวสารที่ถูกต้องตรงตามความเป็นจริงจึงกําชับให้กระทรวงดิจิทัลเพื่อเศรษฐกิจและสังคม(ดีอีเอส)ตรวจสอบข่าวสารอันเป็นเท็จพร้อมแจ้งเตือนประชาชนอย่าหลงเชื่อข่าวปลอมรวมถึงชี้แจงข้อมูลที่ถูกต้องเพื่อสร้างการรับรู้ที่ถูกต้อง หากพบกรณีจงใจสร้างความสับสนแก่ประชาชนให้ดําเนินการเอาผิดตามกฎหมายนอกจากนี้หน่วยงานต่างๆไม่ว่าจะเป็นกระทรวงกรมส่วนราชการต่างๆ ยังมีหน้าที่ตรวจสอบข่าวปลอมที่เกี่ยวข้องกับหน่วยงานตนเองและชี้แจงให้ประชาชนทราบถึงข้อมูลที่ถูกต้องด้วย
น.ส.ไตรศุลีกล่าวว่านอกจากนี้ในช่วงสถานการณ์โควิด-19ยังพบหลายกรณีที่พยายามโจมตีและดิสเครดิตรัฐบาลโดยอาศัยข้อมูลเพียงบางส่วนไม่ครบถ้วนและข้อมูลเท็จฉวยโอกาสโจมตีรัฐบาลไม่ว่าจะเป็นประเด็นวัคซีนการแพร่ระบาดของโรคโควิด-19สายพันธุ์ใหม่โดยนายกรัฐมนตรีขอวิงวอนกลุ่มคนที่กระทําการดังกล่าวให้คํานึงถึงผลกระทบที่จะเกิดขึ้นกับประชาชนจากการให้ข้อมูลอันเป็นเท็จหรือไม่ครบถ้วนโดยขอให้ทุกฝ่ายลดความขัดแย้งช่วยกันทําให้เกิดบรรยากาศของความร่วมมือร่วมใจกันเพื่อที่สถานการณ์โควิด-19จะได้คลี่คลายลงโดยเร็ว
___________
รัฐบาลไทย-ข่าวทำเนียบรัฐบาล-วันฉัตรมงคล
วันอังคารที่ 4 พฤษภาคม 2564
วันฉัตรมงคล
เป็นวันสําคัญที่พระบาทสมเด็จพระเจ้าอยู่หัว ทรงประกอบพระราชพิธีบรมราชาภิเษกเสด็จเถลิงถวัลยราชสมบัติ เป็นพระมหากษัตริย์ รัชกาลที่ ๑๐ แห่งราชวงศ์จักรี และราชอาณาจักรไทย
ต่อจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่ ๔ พฤษภาคม พุทธศักราช ๒๕๖๒
นับเป็นวันมหามงคลของชาติ และวันบรมราชาภิเษกอย่างสมบูรณ์ตามโบราณราชประเพณี
และนับตั้งแต่ปีพุทธศักราช ๒๕๖๓ เป็นต้นไป วันที่ ๔ พฤษภาคม จึงเป็น #วันฉัตรมงคล วันที่ระลึกครบรอบปีพระราชพิธีบรมราชาภิเษก
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 4 พฤษภาคม 2564 พนักงานติดเชื้อไวรัส COVID-19 จำนวน 2 ราย
วันอังคารที่ 4 พฤษภาคม 2564
ประกาศ ขสมก. ประจําวันที่ 4 พฤษภาคม 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 4 พฤษภาคม 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 4 พฤษภาคม 2564 พนักงานติดเชื้อไวรัส COVID-19 จํานวน 2 ราย (คร้งที่ 33-34)
1) พนักงานเก็บค่าโดยสารรถธรรมดา สาย 82 เขตการเดินรถที่ 5
2) พนักงานเก็บค่าโดยสารรถปรับอากาศ สาย 509 เขตการเดินรถที่ 6
รัฐบาลไทย-ข่าวทำเนียบรัฐบาล-รมว.สุชาติ เปิดตัว Hospitel ประกันสังคม รองรับผู้ประกันตนป่วยโควิด-19
วันอังคารที่ 4 พฤษภาคม 2564
รมว.สุชาติ เปิดตัว Hospitel ประกันสังคม รองรับผู้ประกันตนป่วยโควิด-19
รัฐมนตรีว่าการกระทรวงแรงงาน และคณะลงพื้นเปิดตัว Hospitel ประกันสังคม เป็นสถานที่รองรับผู้ประกันตนที่ป่วยโควิด-19 แต่ไม่แสดงอาการให้ได้เข้ารับการรักษาตามขั้นตอนอย่างเพียงพอ สร้างความเชื่อมั่นแก่ผู้ประกันตนที่ป่วยโควิด – 19 ให้ได้เข้ารับการรักษา
เมื่อวันที่ 4 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานเปิดตัว Hospitel ประกันสังคม เพื่อรองรับผู้ประกันตนที่ป่วยโควิด-19 ณ โรงแรมทวินทาวเวอร์ ถนนรองเมือง และโรงแรมเอวาน่า แกรนด์ แอนด์ คอนเวนชั่นเซนเตอร์ ซอยบางนา – ตราด 12/1 ถนนบางนา – ตราด เขตบางนา กรุงเทพมหานคร เป็นสถานที่รองรับการรักษาตัวของผู้ประกันตนติดเชื้อโควิด-19 ที่ไม่แสดงอาการ โดยมี นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน นายทศพล กฤตวงศ์วิมาน เลขาธิการสํานักงานประกันสังคม เข้าร่วมในครั้งนี้ด้วย โดย รมว.แรงงาน กล่าวว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกํากับดูแลของพล.อ.ประวิตร วงษ์สุวรรณ รองนายกรัฐมนตรี ได้ตระหนักถึงสถานการณ์การแพร่ระบาดของโรคโควิด -19 เนื่องจากสภาพปัญหาในปัจจุบันได้เกิดโควิด-19 สายพันธุ์ใหม่ ที่กําลังแพร่ระบาดอยู่ในขณะนี้มีความรุนแรง และมีอัตราการติดเชื้อเพิ่มมากขึ้นอย่างต่อเนื่อง ส่งผลให้จํานวนสถานที่และเตียงรองรับผู้ป่วยที่ติดเชื้อไม่เพียงพอ กระทรวงแรงงานจึงได้เห็นความสําคัญของการแก้ไขปัญหา เพื่อสร้างความปลอดภัยแก่ผู้ประกันตน และเป็นการลดการติดต่อแพร่ระบาดของโควิด-19 จึงได้มีนโยบายให้ตรวจคัดกรองโควิด-19 เชิงรุก เพื่อผู้ประกันตนมาตรา 33,39 และ 40 รวมทั้งจัดหา Hospitel เพื่อรองรับผู้ประกันตนที่ป่วยโควิด-19 เป็นการสร้างความเชื่อมั่นแก่ผู้ประกันตนที่ป่วยให้ได้เข้ารับการรักษา ลดอัตราความเสี่ยงต่อการเสียชีวิต โดยสํานักงานประกันสังคมได้รับความร่วมมือจากสถานพยาบาล โรงแรม ในการจัดตั้ง Hospitel ได้รับความร่วมมือจากโรงพยาบาลในเครือบางปะกอกเป็นอย่างดี
นายสุชาติ กล่าวต่อว่า การมีสุขภาพที่ดีของผู้ประกันตนในภาวะวิกฤตนั้น เป็นเรื่องที่ทุกฝ่ายที่เกี่ยวข้องจําเป็นต้องให้ความสําคัญเป็นอย่างยิ่ง หากผู้ประกันตนมีสุขภาวะที่ดีย่อมเกิดประโยชน์ต่อตนเอง ครอบครัว และเศรษฐกิจของประเทศ ซึ่งเป็นเรื่องที่สมควรให้การสนับสนุน กระทรวงแรงงาน โดยสํานักงานประกันสังคม จึงได้เตรียมความพร้อมจัดหา Hospitel ในครั้งนี้ โดยเบื้องต้นโรงแรมทวินทาวเวอร์ ถนนรองเมือง มีเตียงรองรับจํานวน 80 เตียง และโรงแรมเอวาน่า แกรนด์ แอนด์ คอนเวนชั่นเซนเตอร์ ซอยบางนา – ตราด 12/1 ถนนบางนา – ตราด เขตบางนา กรุงเทพมหานคร มีเตียงรองรับ จํานวน 600 เตียง โดยสํานักงานประกันสังคมได้จัดตั้งศูนย์บริหารสถานการณ์ติดเชื้อโควิด-19 เพื่อประสาน Hospitel ให้แก่ผู้ประกันตน โดยผู้ประกันตนสามารถโทรศัพท์ติดต่อที่เบอร์ 1506 กด 6 เพื่อเป็นช่องทางติดต่อให้กับผู้ประกันตน ที่ไม่สามารถหาสถานที่ตรวจและสถานพยาบาลเข้ารับการรักษาในกรณีติดเชื้อได้ โดยให้บริการทุกวันจันทร์ – อาทิตย์ เวลา 08.00 – 17.00 น. มีเจ้าหน้าที่คอยให้บริการทั้งสิ้น 10 คู่สาย ช่วยเหลือผู้ประกันตนและประชาชนที่เดือดร้อนจากการตรวจโควิด-19 ได้รับการช่วยเหลืออย่างทันท่วงทีอีกทางหนึ่งด้วย
รัฐบาลไทย-ข่าวทำเนียบรัฐบาล-​เดินหน้า “5 ยุทธศาสตร์เฉลิมชัย” ฝ่าวิกฤตโควิด19 “กระทรวงเกษตรฯ” ร่วมมือ “จุฬาลงกรณ์มหาวิทยาลัย” เพิ่มศักยภาพใหม่การส่งออกสินค้าเกษตรด้วยเทคโนโลยีจุลินทรีย์และสมาร์ทแพ็กกิ้งยืดอายุ
วันอังคารที่ 4 พฤษภาคม 2564
​เดินหน้า “5 ยุทธศาสตร์เฉลิมชัย” ฝ่าวิกฤตโควิด19 “กระทรวงเกษตรฯ” ร่วมมือ “จุฬาลงกรณ์มหาวิทยาลัย” เพิ่มศักยภาพใหม่การส่งออกสินค้าเกษตรด้วยเทคโนโลยีจุลินทรีย์และสมาร์ทแพ็กกิ้งยืดอายุ
“อลงกรณ์” ตั้งเป้าต้นปีหน้าเริ่มใช้นวัตกรรมใหม่ ผนึก “พาณิชย์” บุกตลาดจีน รัสเซีย ตะวันออกกลาง เอเซียกลางและยุโรปโดยรถไฟสาย “อีต้าอีลู่” (เส้นทางสายไหม)
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะกรรมการขับเคลื่อนเทคโนโลยีเกษตร 4.0 และประธานคณะกรรมการบริหาร AIC (Agritech and Innovation Center) เปิดเผยวันนี้ ว่า ตนและคณะจะประชุมกับศาสตราจารย์ ดร.บัณฑิต เอื้ออาภรณ์ อธิการบดีจุฬาลงกรณ์มหาวิทยาลัยและทีมวิจัยในวันพรุ่งนี้ (5 พ.ค.) เวลา 13.00 น. ที่จุฬาลงกรณ์มหาวิทยาลัย เรื่องความร่วมมือด้านเทคโนโลยีเกษตรและนวัตกรรม ระหว่าง กระทรวงเกษตรและสหกรณ์ กับจุฬาลงกรณ์มหาวิทยาลัย ซึ่งเป็นศูนย์ AIC ที่ทํางานอย่างมีประสิทธิภาพและประสิทธิผลโดยเฉพาะ 3 โครงการที่จุฬาลงกรณ์มหาวิทยาลัยได้ทําการวิจัยและพัฒนา ได้แก่ 1. โครงการพัฒนาวัคซีนโควิดจากพืชโดยจะเริ่มผลิตวัคซีนโควิดได้ปลายปีนี้ 2. โครงการพัฒนาการยืดอายุผลไม้ด้วยเทคโนโลยีจุลินทรีย์ 3. โครงการพัฒนาบรรจุภัณฑ์ยืดอายุและความสดของผัก ผลไม้และสินค้าเกษตร และ 4. โครงการเทคโนโลยีเกษตรและนวัตกรรมด้านอื่นๆ เช่น โคนมและผลิตภัณฑ์นม เป็นต้น
นายอลงกรณ์ กล่าวต่อไปว่า สําหรับโครงการพัฒนาการยืดอายุผลไม้ด้วยเทคโนโลยีจุลินทรีย์และโครงการพัฒนาบรรจุภัณฑ์ (Smart Packing) ยืดอายุและความสดของผัก ผลไม้และสินค้าเกษตรจะนํานวัตกรรมใหม่นี้มาใช้กับแผนโลจิสติกส์เกษตรทางเลือกใหม่ในยุคโควิด เช่น การขนส่งระบบรางจากไทยผ่านจีนไปทุกมณฑลของจีน เกาหลี ภูมิภาคเอเชียกลางภูมิภาคตะวันออกกลาง รัสเซีย สแกนดิเนเวีย ยุโรปและอังกฤษ ภายใต้ขบวนรถไฟอีต้าอีลู่ (เส้นทางสายไหม) บนความร่วมมือระหว่าง ไทย-จีน-ลาว-เวียดนามเพื่อลดต้นทุนโลจิสติกส์และเพิ่มขีดความสามารถในการแข่งขันของประเทศไทย
“มาตรการป้องกันการแพร่ระบาดโควิด19 ของแต่ละประเทศทําให้ต้นทุนการขนส่งโลจิสติกส์เพิ่มขึ้นทั้งทางบกทางน้ําและใช้เวลานานขึ้นในการข้ามแดนตั้งแต่ปี 2563 จนถึงวันนี้ ดร.เฉลิมชัย ศรีอ่อน รัฐมนตรีว่าการกระทรวงเกษตรฯ จึงสั่งการให้เร่งแก้ไขปัญหาและวางแนวทางโลจิสติกส์ทางเลือกใหม่ๆ ภายใต้ “5 ยุทธศาสตร์เฉลิมชัย” และประกอบกับเส้นทางรถไฟสายจีน-ลาว จะแล้วเสร็จในเดือนธันวาคมนี้ เราจึงเตรียมความพร้อมล่วงหน้าในการขนส่งสินค้าทางรางด้วยเส้นทางนี้ โดยใช้โลจิสติกส์ฮับที่อุดรธานีและหนองคาย ตั้งเป้าเริ่มคิกออฟต้นปีหน้า อีกเส้นทางคือการขนส่งระบบรางผ่านด่านผิงเสียงบริเวณพรมแดนเวียดนามกับเขตปกครองตนเองกวางสีจ้วงของจีน เราหวังว่าถ้าสามารถใช้เทคโนโลยีใหม่ๆ ยืดอายุผลไม้สด เช่น ทุเรียน มะม่วง มังคุด ลําไย เงาะ ลองกอง ขนุน ผัก สมุนไพร เป็นต้น จะทําให้มีทางเลือกในการขนส่งที่ถูกลงมีเวลาแน่นอนจากต้นทางถึงปลายทางและใช้เวลาน้อยลงแต่มีช่วงเวลาขายยาวขึ้นเป็นประโยชน์ต่อผู้ค้าปลีกที่เป็นลูกค้าของไทยทั้งขายแบบออนไลน์และออฟไลน์ และนี่คือการสร้างศักยภาพใหม่ในการส่งออกของเรา” นายอลงกรณ์ กล่าว
รัฐบาลไทย-ข่าวทำเนียบรัฐบาล-สธ.เผยตั้งแต่วันที่ 26 เมษายน 2564 ได้กระจายยาไปโรงพยาบาลที่รับผู้ป่วยแล้วกว่า 7 แสนเม็ด
วันเสาร์ที่ 1 พฤษภาคม 2564
สธ.เผยตั้งแต่วันที่ 26 เมษายน 2564 ได้กระจายยาไปโรงพยาบาลที่รับผู้ป่วยแล้วกว่า 7 แสนเม็ด
กระทรวงสาธารณสุข เผยรอบ 5 วัน 26 -30 เมษายน 2564 ส่งยาฟาวิพิราเวียร์ให้กับทุกจังหวัดที่มีผู้ป่วยพร้อมทั้งสํารองไว้ในโรงพยาบาลแม่ข่ายทุกเขตสุขภาพไว้รักษาผู้ป่วยโควิดกว่า 765,600 เม็ด
นายแพทย์ไพศาล ดั่นคุ้ม เลขาธิการคณะกรรมการอาหารและยา ในฐานะประธานคณะทํางานภารกิจด้านการจัดหาและกระจายทรัพยากรทางการแพทย์ ศูนย์ปฏิบัติการฉุกเฉินด้านการแพทย์และสาธารณสุขกรณีโรคติดเชื้อโควิด 19 ให้สัมภาษณ์กรณีที่มีข่าวขั้นตอนการเบิกยาฟาวิพิราเวียร์มีความยากลําบากบางโรงพยาบาลไม่มียาเก็บไว้ ว่า กระทรวงสาธารณสุข มีระบบบริหารจัดการยาฟาวิพิราเวียร์ (Favipiravir)โดยส่วนกลางเป็นหน่วยสํารองยาระดับประเทศ และกระจายยาไปทุกจังหวัดที่รับผู้ป่วย พร้อมทั้งสํารองในโรงพยาบาลแม่ข่ายทั้งในกรุงเทพมหานครและภูมิภาคทุกเขตสุขภาพมากกว่า 20 โรงพยาบาล เช่น ในกรุงเทพมหานครโรงพยาบาลราชวิถี โรงพยาบาลในสังกัดมหาวิทยาลัย สังกัดกรุงเทพมหานครเป็นแม่ข่าย กระจายยาให้ทั้งภาครัฐและเอกชนทุกสังกัด ซึ่งตั้งแต่วันที่ 26 -30 เมษายน 2564มีการกระจายยาไปยังทุกจังหวัดที่มีผู้ป่วย ทุกเขตสุขภาพแล้ว 765,600 เม็ด อาทิ โรงยาบาลราชวิถี 190,500 เม็ด โรงพยาบาลนครพิงค์ 48,000 เม็ด โรงพยาบาลพระนั่งเกล้า 78,200 เม็ด โรงพยาบาลชลบุรี 70,000 เม็ด โรงพยาบาลหาดใหญ่ 18,500 เม็ด โรงเรียนแพทย์แห่งละ 4,000 – 6,000 เม็ด และโรงพยาบาลภาคเอกชนกว่าแสนเม็ด รวมทั้งมีการวางแผนจัดส่งยาฉุกเฉินโดยองค์การเภสัชกรรมผ่านทางสายการบินพาณิชย์ และรถโดยสารในจังหวัดที่ไม่มีสนามบินไว้ด้วย
นายแพทย์ไพศาล กล่าวต่อว่า เนื่องจากยาฟาวิพิราเวียร์เป็นยาที่ให้ในผู้ป่วยที่เริ่มมีอาการ ตามแนวทางการรักษาภายใต้การดูแลของแพทย์ กระทรวงสาธารณสุขจึงพร้อมกระจายยาและสํารองยาให้กับทุกโรงพยาบาลที่รับผู้ป่วย มีอาการอย่างทันท่วงที และเพียงพอกับความต้องการใช้ เพื่อลดความรุนแรงและการเสียชีวิตจากโรคโควิด 19
***************************** 1 พฤษภาคม 2564
รัฐบาลไทย-ข่าวทำเนียบรัฐบาล-รมว.ดีอีเอส นำทีม NT-หัวเว่ย มอบระบบสื่อสารอำนวยความสะดวกบุคลากรทางการแพทย์และผู้ป่วยโควิด-19 รพ.สนามบางขุนเทียน
วันเสาร์ที่ 1 พฤษภาคม 2564
รมว.ดีอีเอส นําทีม NT-หัวเว่ย มอบระบบสื่อสารอํานวยความสะดวกบุคลากรทางการแพทย์และผู้ป่วยโควิด-19 รพ.สนามบางขุนเทียน
รมว.ดีอีเอส นําทีม NT-หัวเว่ย มอบระบบสื่อสารอํานวยความสะดวกบุคลากรทางการแพทย์และผู้ป่วยโควิด-19 รพ.สนามบางขุนเทียน
เมื่อวันที่1พฤษภาคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยนาวาอากาศเอกสมศักดิ์ขาวสุวรรณ์กรรมการและรักษาการกรรมการผู้จัดการใหญ่บมจ.โทรคมนาคมแห่งชาติหรือNTและนายอาเบลเติ้งประธานกรรมการบริหารบริษัทหัวเว่ยเทคโนโลยี่(ประเทศไทย)จํากัดเดินทางลงพื้นที่โรงพยาบาลผู้สูงอายุบางขุนเทียนตรวจเยี่ยมการติดตั้งอุปกรณ์free wifiตรวจสอบคุณภาพสัญญาณสื่อสารในจุดต่างๆพร้อมได้มอบนวัตกรรมโซลูชันทางการแพทย์เช่นนวัตกรรมการสื่อสารทางไกลtelemedicineระบบการจัดการผู้ป่วยอัจฉริยะและระบบโครงข่ายวิทยุสื่อสารไร้สายบรอดแบนด์eLTEโดยมีนพ.ศุภรัชสุวัฒนพิมพ์ผู้อํานวยการโรงพยาบาลฯเป็นผู้รับมอบ
ทั้งนี้เพื่อช่วยเพิ่มศักยภาพการจัดการและโครงข่ายการสื่อสารของเจ้าหน้าที่บุคลากรทางการแพทย์ให้เป็นไปโดยสะดวกและยกระดับประสิทธิภาพการรับมือกับการแพร่กระจายCOVID-19อย่างเต็มที่ตลอดจนสามารถอํานวยความสะดวกให้ผู้ป่วยโควิดสามารถติดต่อสื่อสารได้อย่างมีประสิทธิภาพ
ที่ผ่านมาNTได้เข้าไปติดตั้งระบบอินเทอร์เน็ตไวไฟและไอพีโฟนรวมถึงกล้องวงจรปิด(CCTV)ให้กับโรงพยาบาลสนามในหลายพื้นที่อาทิ โรงพยาบาลสนาม2จังหวัดเชียงราย(ศูนย์ประชุมและแสดงสินค้านานาชาติGMS)โรงพยาบาลสนามมหาวิทยาลัยพะเยาโรงพยาบาลสนามมหาวิทยาลัยขอนแก่นโรงพยาบาลสนามวชิรพยาบาลโรงพยาบาลสนามเอราวัณ1บางบอน(ศูนย์กีฬาเฉลิมพระเกียรติ84พรรษา)โรงพยาบาลสนามมหาวิทยาลัยสงขลานครินทร์โรงพยาบาลสนามมหาวิทยาลัยราชภัฏราชนครินทร์โรงพยาบาลสนามมหาวิทยาลัยราชภัฏร้อยเอ็ด
************
รัฐบาลไทย-ข่าวทำเนียบรัฐบาล-กระทรวงคมนาคม ชี้แจงกรณีเจ้าหน้าที่และบุคลากรของกระทรวงคมนาคม ติดเชื้อไวรัสโคโรนา 2019 (COVID-19)
วันเสาร์ที่ 1 พฤษภาคม 2564
กระทรวงคมนาคม ชี้แจงกรณีเจ้าหน้าที่และบุคลากรของกระทรวงคมนาคม ติดเชื้อไวรัสโคโรนา 2019 (COVID-19)
...
ตามที่ปรากฏข่าว ณ วันที่ 29 เมษายน 2564 กระทรวงฯ ขอชี้แจงว่า จํานวนของผู้ติดเชื้อโควิด-19 ที่ปรากฎตามข่าวเป็นยอดสะสมผู้ติดเชื้อโควิด-19 ระหว่างวันที่ 1 มีนาคม 2563 - 29 เมษายน 2564 ของกระทรวงฯ และหน่วยงานในสังกัด รวม 20 หน่วยงานทั่วประเทศ ประกอบด้วย 8 หน่วยงานราชการ และ 11 รัฐวิสาหกิจ ซึ่งมีบุคลากรทั้งหมด จํานวน 112,662 คน (ผู้บริหาร ข้าราชการ พนักงาน และลูกจ้าง)
ในการนี้ กระทรวงฯ ขอสรุปรายงานสถานการณ์ COVID-19 ของกระทรวงฯ และหน่วยงานในสังกัด จํานวน 20 หน่วยงาน ยอดสะสมระหว่างวันที่ 1 มีนาคม 2563 - 30 เมษายน 2564 ดังนี้
1. มีผู้ติดเชื้อใหม่ในวันที่ 30 เมษายน 2564 จํานวน 7 คน
2. มีผู้ติดเชื้อสะสมตั้งแต่วันที่ 1 มีนาคม 2563 - 30 เมษายน 2564 จํานวน 202 คน อยู่ระหว่างการรักษาจํานวน 168 คน หายแล้ว 33 คน และเสียชีวิต 1 คน
3. มีบุคลากรอยู่ระหว่างกักตัวเพื่อเฝ้าระวัง (Quarantine) เป็นไปตามมาตรสาธารณสุขของรัฐบาล ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค. และ กระทรวงฯ อย่างเคร่งครัด จํานวน 1,621 คน คิดเป็นร้อยละ 1.44 ของบุคลากรทั้งหมด
ทั้งนี้ กระทรวงฯ มีนโยบายให้หัวหน้าหน่วยดําเนินการตามมาตรการกรมควบคุมโรค กระทรวงสาธารณสุขอย่างเคร่งครัด กักตัวเจ้าหน้าที่ทั้งหมดทันที 14 วัน ในพื้นที่ที่พบผู้ติดเชื้อเพื่อจํากัดการแพร่ระบาด จึงอาจทําให้ตัวเลขผู้กักตัวมีจํานวนสูง และตามรายงานพบว่าส่วนใหญ่ที่ตรวจสอบผู้ที่ติดเชื้อ มีสาเหตุมาจากภายนอกหน่วยงานทั้งสิ้น ไม่มีการระบาดภายในหน่วยงานแต่อย่างใด เนื่องจากมีนโยบายให้ดําเนินการตามมาตรการกรมควบคุมโรคทันที
กระทรวงคมนาคม โดยรัฐมนตรีว่าการกระทรวงคมนาคมกําชับให้ทุกหน่วยงานดูแล เจ้าหน้าที่และบุคลากร และป้องกันการแพร่ระบาดในระดับสูงสุด โดยปฏิบัติตามคําสั่ง ศบค. อย่างเคร่งครัดในทุกระบบการคมนาคมขนส่งของกระทรวงคมนาคม
รัฐบาลไทย-ข่าวทำเนียบรัฐบาล-คำปราศรัย พลเอก ประยุทธ์ จันทร์โอชา  นายกรัฐมนตรี เนื่องในโอกาส “วันแรงงานแห่งชาติ ประจำปีพุทธศักราช 2564”
วันเสาร์ที่ 1 พฤษภาคม 2564
คําปราศรัย พลเอก ประยุทธ์ จันทร์โอชา นายกรัฐมนตรี เนื่องในโอกาส “วันแรงงานแห่งชาติ ประจําปีพุทธศักราช 2564”
คําปราศรัย พลเอก ประยุทธ์ จันทร์โอชา นายกรัฐมนตรี เนื่องในโอกาส “วันแรงงานแห่งชาติ ประจําปีพุทธศักราช 2564”
คําปราศรัย
พลเอกประยุทธ์จันทร์โอชา นายกรัฐมนตรี
เนื่องในโอกาส“วันแรงงานแห่งชาติประจําปีพุทธศักราช2564”
สวัสดีพี่น้องแรงงานที่รักทุกท่าน
เนื่องในโอกาสวันแรงงานแห่งชาติวันที่1พฤษภาคม2564ผมขอส่งความรักและความปรารถนาดีมายังพี่น้องแรงงานไทยทุกท่านที่เป็นกําลังสําคัญในการพัฒนาเศรษฐกิจและสังคมของประเทศให้มีความเจริญก้าวหน้าอย่างยั่งยืนตลอดมา
เนื่องจากสถานการณ์การแพร่ระบาดของโรคโควิด19ที่เกิดขึ้นอย่างต่อเนื่องทําให้ปีนี้ต้องงดจัดกิจกรรมวันแรงงานแห่งชาติอีกปีหนึ่งด้วยรัฐบาลมีความห่วงใยในความปลอดภัยด้านสุขภาพอนามัยของพี่น้องแรงงานและประชาชนทุกคนทั้งนี้มิได้นิ่งนอนใจในการดําเนินการควบคุมการแพร่ระบาดของเชื้อโรคควบคู่กับการกระตุ้นเศรษฐกิจการสร้างโอกาสทางการค้าการลงทุนและการมีงานทําของพี่น้องประชาชนและพี่น้องแรงงานในระบบแรงงานนอกระบบและแรงงานกลุ่มเปราะบางที่ได้รับผลกระทบทางสาธารณสุขและเศรษฐกิจในขณะนี้
ที่ผ่านมาได้มีมาตรการต่างๆเพื่อช่วยเหลือพี่น้องแรงงานได้แก่โครงการเราไม่ทิ้งกันโครงการคนละครึ่งโครงการเราชนะโครงการม.33เรารักกันรวมถึงขยายเวลาลดหย่อนส่งเงินสมทบประกันสังคมลดค่าน้ําและค่าไฟลดอัตราดอกเบี้ยเงินกู้และมาตรการอื่นๆเพื่อให้พี่น้องแรงงานทุกท่านผ่านพ้นวิกฤตครั้งนี้และพร้อมที่จะเดินไป ข้างหน้าด้วยกันอย่างเข้มแข็งในเร็ววันพร้อมกันนี้ยังให้การสนับสนุนด้านสวัสดิการการคุ้มครองแรงงานให้มีมาตรฐานเทียบเท่าสากลและการพัฒนาความสามารถและศักยภาพแรงงานอย่างต่อเนื่องให้สอดคล้องต่อความต้องการของตลาดแรงงานที่เปลี่ยนไปภายหลังสถานการณ์การแพร่ระบาดของโรคโควิด19คลี่คลายเพื่อให้พี่น้องแรงงานมีคุณภาพชีวิตความเป็นอยู่ที่ดีมากยิ่งขึ้น
ผมมีความห่วงใยพี่น้องแรงงานทุกคนขอให้ดูแลรักษาสุขภาพดําเนินชีวิต วิถีใหม่(New Normal)และปฏิบัติตนตามมาตรการป้องกันการแพร่ระบาดของโรคโควิด19อย่างเคร่งครัดด้วยการกินร้อนช้อนเราหมั่นล้างมือบ่อยๆสวมหน้ากากอนามัย เว้นระยะห่างระหว่างบุคคลไม่ไปในพื้นที่เสี่ยงและพบแพทย์เมื่อมีอาการซึ่งจะช่วยทุกกคนปลอดการติดเชื้อโรคและเป็นการลดการแพร่ระบาดของโรค
ในโอกาส“วันแรงงานแห่งชาติ”ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากลอีกทั้งพระบารมีของพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีได้โปรดดลบันดาลประทานพรให้พี่น้องแรงงานพร้อมทั้งครอบครัวจงประสบแต่ความสุขความเจริญมีกําลังกายกําลังใจที่เข้มแข็งและสัมฤทธิผลในสิ่งอันพึงปรารถนาทุกประการเพื่อร่วมกันเป็นพลังสําคัญในการพัฒนาสังคมและประเทศให้มีความเจริญก้าวหน้าอย่างมั่นคงสืบไป
ขอบคุณครับ
รัฐบาลไทย-ข่าวทำเนียบรัฐบาล-นายกรัฐมนตรีกล่าวปราศรัย เนื่องในวันแรงงานแห่งชาติ 2564   ย้ำดูแล “แรงงาน” เป็นกลจักรขับสำคัญในการขับเคลื่อนเศรษฐกิจประเทศ
วันเสาร์ที่ 1 พฤษภาคม 2564
นายกรัฐมนตรีกล่าวปราศรัย เนื่องในวันแรงงานแห่งชาติ 2564   ย้ําดูแล “แรงงาน” เป็นกลจักรขับสําคัญในการขับเคลื่อนเศรษฐกิจประเทศ
นายกรัฐมนตรีกล่าวปราศรัย เนื่องในวันแรงงานแห่งชาติ 2564   ย้ําดูแล “แรงงาน” เป็นกลจักรขับสําคัญในการขับเคลื่อนเศรษฐกิจประเทศ
นายอนุชา บูรพชัยศรี โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ปราศรัยเนื่องในโอกาส “วันแรงงานแห่งชาติ” 2564 พร้อมส่งมอบความรักและความปรารถนาดีมายังพี่น้องแรงงานไทย ที่เป็นกําลังสําคัญในการพัฒนาเศรษฐกิจและสังคมของประเทศให้เติบโตก้าวหน้าอย่างยั่งยืนตลอดมา
นายกรัฐมนตรียังกล่าวถึงความจําเป็นต้องงดจัดกิจกรรมวันแรงงานแห่งชาติอีกปีหนึ่งจากสถานการณ์การแพร่ระบาดของโรคโควิด-19 ที่เกิดขึ้นอย่างต่อเนื่อง รัฐบาลเร่งควบคุมการแพร่ระบาดของเชื้อโรคควบคู่กับการกระตุ้นเศรษฐกิจ การสร้างโอกาสทางการค้า การลงทุน และการมีงานทําของประชาชนและแรงงานในระบบ แรงงานนอกระบบ และแรงงานกลุ่มเปราะบาง ที่ได้รับผลกระทบทางสาธารณสุขและเศรษฐกิจ
ในขณะนี้ที่ผ่านมาได้มีมาตรการต่าง ๆ เพื่อช่วยเหลือพี่น้องแรงงาน ได้แก่ โครงการเราไม่ทิ้งกัน โครงการคนละครึ่ง โครงการเราชนะ โครงการ ม.33 เรารักกัน รวมถึงขยายเวลาลดหย่อนส่งเงินสมทบประกันสังคม ลดค่าน้ําและค่าไฟ ลดอัตราดอกเบี้ยเงินกู้ และมาตรการอื่น ๆ พร้อมยังให้การสนับสนุนด้านสวัสดิการ การคุ้มครองแรงงาน ให้มีมาตรฐานเทียบเท่าสากล และการพัฒนาความสามารถและศักยภาพแรงงานอย่างต่อเนื่องให้สอดคล้องต่อความต้องการของตลาดแรงงานที่เปลี่ยนไปภายหลังสถานการณ์การแพร่ระบาดของโรคโควิด 19 คลี่คลาย เพื่อคุณภาพชีวิตที่ดีขึ้นของแรงงาน
โอกาสนี้ นายกรัฐมนตรียังได้ฝากความห่วงใยถึงแรงงาน ให้ดูแล รักษาสุขภาพ ดําเนินชีวิต วิถีใหม่ (New Normal) และปฏิบัติตนตามมาตรการป้องกันการแพร่ระบาดของโรคโควิด 19 อย่างเคร่งครัด ด้วยการ กินร้อน ช้อนเรา หมั่นล้างมือบ่อย ๆ สวมหน้ากากอนามัย  เว้นระยะห่างระหว่างบุคคล ไม่ไปในพื้นที่เสี่ยง และพบแพทย์เมื่อมีอาการ เพื่อทุกคนปลอดการติดเชื้อโรคและเป็นการลดการแพร่ระบาดของโรคอีกด้วย
--------------------
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 1 พ.ค.64 พนักงานติดเชื้อไวรัส COVID-19 จำนวน 9 ราย
วันเสาร์ที่ 1 พฤษภาคม 2564
ประกาศ ขสมก. ประจําวันที่ 1 พ.ค.64 พนักงานติดเชื้อไวรัส COVID-19 จํานวน 9 ราย
ประกาศ ขสมก. ประจําวันที่ 1 พ.ค.64 พนักงานติดเชื้อไวรัส COVID-19 จํานวน 9 ราย
ประกาศ ขสมก. ประจําวันที่ 1 พ.ค.64 พนักงานติดเชื้อไวรัส COVID-19 จํานวน 9 ราย ดังนี้
1. พนักงานขับรถโดยสารธรรมดา สาย 145 ณ อู่แพรกษา (บ่อดิน)
2. พนักงานเก็บค่าโดยสารรถธรรมดา สาย 7 เขตการเดินรถที่ 6 คนที่ 1
3. พนักงานเก็บค่าโดยสารรถธรรมดา สาย 7 เขตการเดินรถที่ 6 คนที่ 2
4. พนักงานเก็บค่าโดยสารรถธรรมดา สาย 11 เขตการเดินรถที่ 2
5. พนักงานเก็บค่าโดยสารรถธรรมดา สาย 13 เขตการเดินรถที่ 4
6. พนักงานขับรถโดยสารปรับอากาศ สาย 4 เขตการเดินรถที่ 4
7. พนักงานขับรถโดยสารธรรมดา สาย 7 เขตการเดินรถที่ 6 คนที่ 1
8. พนักงานขับรถโดยสารธรรมดา สาย 7 เขตการเดินรถที่ 6 คนที่ 2
9. พนักงานธุรการ ระดับ 2 งานบริหารงานบุคคล เขตการเดินรถที่ 6
รัฐบาลไทย-ข่าวทำเนียบรัฐบาล-ขสมก. เพิ่มความถี่ในการปล่อยรถโดยสาร ช่วงเวลาเร่งด่วนเช้าและเย็น
วันเสาร์ที่ 1 พฤษภาคม 2564
ขสมก. เพิ่มความถี่ในการปล่อยรถโดยสาร ช่วงเวลาเร่งด่วนเช้าและเย็น
ตามที่ข่าวสดออนไลน์ ได้นําเสนอข่าว กรณีเพจเฟซบุ๊ก Drama-addict ได้เผยแพร่ภาพเหตุการณ์ เมื่อวันที่ 29 เมษายน 2564 เวลาขสมก. จึงมีการปรับเที่ยววิ่งรถโดยสารประจําทาง ให้สอดคล้องกับความต้องการใช้บริการของประชาชนในแต่ละช่วงเวลา ตั้งแต่วันที่ 28 เมษายน 2564
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ กระทรวงคมนาคม เปิดเผยว่า ตามที่ข่าวสดออนไลน์ ได้นําเสนอข่าว กรณีเพจเฟซบุ๊ก Drama-addict ได้เผยแพร่ภาพเหตุการณ์ เมื่อวันที่ 29 เมษายน 2564 เวลาประมาณ 18.30 - 19.45 น. ซึ่งมีประชาชนอยู่บนรถโดยสารประจําทางสายหนึ่ง เป็นจํานวนมาก ไม่เป็นไปตามมาตรการเว้นระยะห่างทางสังคม (Social Distancing) ทําให้ประชาชนมีความกังวลว่าจะได้รับการแพร่เชื้อไวรัส COVID-19 องค์การขนส่งมวลชนกรุงเทพ (ขสมก.) ขอชี้แจงดังนี้
1. ขสมก. ได้มีการปรับเที่ยววิ่งรถโดยสารประจําทาง ให้สอดคล้องกับความต้องการใช้บริการของประชาชนในแต่ละช่วงเวลา ตั้งแต่วันที่ 28 เมษายน 2564
2. หลังจากดําเนินการได้ 3 วัน ขสมก. ได้มีการบริหารจัดการเดินรถ ให้สอดคล้องกับความต้องการใช้บริการของประชาชนให้มากยิ่งขึ้นดังนี้
2.1 ขสมก. จะเพิ่มความถี่ในการปล่อยรถโดยสาร ช่วงเวลาเร่งด่วนเช้า (06.00 - 09.00 น.) และช่วงเวลาเร่งด่วนเย็น (17.00 - 20.00 น.) ให้มีระยะห่างกันไม่เกิน 10 นาที โดย ขสมก. ได้จัดเจ้าหน้าที่สายตรวจพิเศษยืนประจําจุด ณ ป้ายหยุดรถโดยสารสําคัญ ๆ ที่มีผู้ใช้บริการหนาแน่น เพื่ออํานวยความสะดวกให้กับประชาชน
2.2 ขสมก. จะติดป้ายข้อความ “เหลือรถ 2 คันสุดท้าย” “เหลือรถ 1 คันสุดท้าย” และ “รถคันสุดท้าย” บริเวณกระจกด้านหน้ารถโดยสาร เพื่อประชาสัมพันธ์ให้ประชาชนรับทราบ
3. กรณีผู้ใช้บริการบนรถเต็ม พนักงานเก็บค่าโดยสารจะติดป้าย ข้อความ “ผู้ใช้บริการเต็ม โปรดใช้บริการรถคันถัดไป” บริเวณกระจกด้านหน้ารถโดยสาร พร้อมประชาสัมพันธ์ให้ผู้ใช้บริการรับทราบ
ดังนั้นขอความร่วมมือผู้ใช้บริการทุกท่านปฏิบัติตามคําแนะนําของพนักงาน เพื่อประโยชน์ด้านสาธารณสุข ซึ่งจะช่วยลดความเสี่ยงจากการติดเชื้อไวรัส COVID-19 สามารถสอบถามรายละเอียดเพิ่มเติมเกี่ยวกับการใช้บริการสอบถามเส้นทางรถเมล์ หรือแนะนําบริการได้ที่ www.bmta.co.th facebook : BMTA องค์การขนส่งมวลชนกรุงเทพ หรือ Call Center 1348 ทุกวัน ตั้งแต่ เวลา 05.00 - 22.00 น.